Pirmin Zurbriggen
Dr Pirmin Zurbriggen (* 4. Februar 1963 z Saas-Almagell) isch en ehemolige Schwizer Schirennfahrer. Er ghört zu de erfolgriichste Schirennfahrer vo alle Zite und het zu de beste Schwizer Sportler in de 1980er Johr ghört. Dr Zurbrigge het viermol dr Gsamtwältcöp und 40 Wältcöprenne gwunne. Er isch eine vo de Wenige, wo in alle fümf alpine Diszipline Siig gha het. Er isch bi drei Wältmeisterschafte drbii gsi und het nüün Medaille (vier guldigi, vier silbrigi und eini us Bronze), bi Olympische Spiil je ei goldigi Medaille und eini us Bronze. Hüte isch dr Zurbrigge Hotelier und Presidänt vom Walliser Schiverband. Si jüngeri Schwöster Heidi cha ebefalls uf e erfolgriichi Sportkarriere zruggluege.

Erfolg

Olympischi Spiil 
 Sarajevo 1984: 4. Abfahrt
 Calgary 1988: 1. Abfahrt, 3. Riiseslalom, 5. Super-G, 7. Slalom

Wältmeisterschafte 
 Bormio 1985: 1. Abfahrt, 1. Kombination, 2. Riiseslalom
 Crans-Montana 1987: 1. Super-G, 1. Riiseslalom, 2. Abfahrt, 2. Kombination
 Vail 1989: 2. Super-G, 3. Riiseslalom, 15. Abfahrt

Gsamt- und Disziplinenwältcöp 
Dr Pirmin Zurbrigge het viermol dr Gsamtwältcöp gwunne (1984, 1987, 1988, 1990), drzue chömme zwölf wiiteri Siig in Disziplineklassemänt.

Wältcöpsiig 
Alles in Allem het dr Pirmin Zurbrigge 40 Wältcöprenne gwunne (11 Kombinatione, 10 Abfahrte, 10 Super-G, 7 Riiseslaloms, 2 Slaloms). Drzue chömme 26 zweiti Blätz und 17 dritti Blätz. 169 Mol het er sich in Wältcöprenne under de beste Zäh klassiert.

Wiiteri Erfolg 
 Juniore-Europameisterschaft 1980 z Madonna di Campiglio: 1. Abfahrt
 5 Schwizer Meistertitel (Super-G 1989; Riisenslalom 1986, 1987, 1989; Kombination 1989)

Quelle 
 Internationales Sportarchiv, Ausgabe 18/1990 (Munzinger-Archiv)

Weblingg 

 Persönligi Website vom Pirmin Zurbriggen
 Würdigung vom IOC (änglisch)
 
 
 

Alpine Skirennfahrer (Schwiz)
Olympiasiiger (Ski Alpin)
Wältmeischter (Ski Alpin)
Schwizer Meischter (Ski Alpin)
Hotelier
Walliser
Maa
Läbigi Person